7.10.2014 Jurnalul Oficial al Uniunii Europene L 291/9 REGULAMENTUL DE PUNERE ÎN APLICARE (UE) NR. 1049/2014 AL COMISIEI din 30 iulie 2014 privind caracteristicele tehnice ale măsurilor de informare şi publicitate în temeiul Regulamentului (UE) nr. 514/2014 al Parlamentului European și al Consiliului de stabilire a dispozițiilor generale privind Fondul pentru azil, migrație şi integrare, precum şi instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 514/2014 al Parlamentului European și al Consiliului din 16 aprilie 2014 de stabilire a dispozițiilor generale privind Fondul pentru azil, migrație şi integrare, precum şi instrumentul de sprijin finan- ciar pentru cooperarea polițienească, prevenirea și combaterea criminalității şi gestionarea crizelor (!), în special arti- colul 53 alineatul (5), întrucât: (1) Regulamentul (UE) nr. 514/2014 stabileşte dispoziții generale privind executarea Fondului pentru azil, migrație și integrare, precum și a instrumentului de sprijin financiar pentru cooperarea polițienească, prevenirea şi comba- terea criminalității și gestionarea crizelor. (2) Este necesar să se garanteze recunoaşterea vizibilă a sprijinului financiar al Uniunii, astfel încât rolul Uniunii în programele de finanțare să poată fi cunoscut pe o scară mai largă. Măsurile de informare şși publicitate ar trebui, prin urmare, să conțină informații specifice, care să indice implicarea Uniunii, inclusiv emblema Uniunii. Din motive de consecvență, emblema Uniunii ar trebui să apară într-un format standard. (3) Regatului Unit şi Irlandei le revin obligații în temeiul Regulamentului (UE) nr. 514/2014 şi acestea se supun, prin urmare, dispozițiilor prezentului regulament. (4)  Danemarca nu are obligații în temeiul Regulamentului (UE) nr. 514/2014 sau al prezentului regulament. (5)  Pentru a permite aplicarea promptă a măsurilor prevăzute în prezentul regulament şi pentru a nu întârzia apro- barea programelor naționale, regulamentul ar trebui să intre în vigoare în ziua următoare datei publicării în Jurnalul Oficial al Uniunii Europene. (6)  Măsurile prevăzute în prezentul regulament sunt conforme cu avizul Comitetului Fonduri pentru azil, migrație și integrare și pentru securitate internă, ADOPTĂ PREZENTUL REGULAMENT: Articolul 1 Caracteristicile tehnice ale măsurilor de informare şi publicitate privind proiectul Toate măsurile de informare şi publicitate care se adresează beneficiarilor, beneficiarilor potențiali și publicului larg trebuie să includă următoarele: (a) emblema Uniunii Europene, în conformitate cu standardele grafice stabilite în anexă, şi o trimitere la Uniunea Euro- peană; (b) o trimitere la fondul prin care se sprijină proiectul, astfel cum este indicat în anexă; (c) o declarație aleasă de autoritatea responsabilă, care să evidențieze valoarea adăugată a contribuției Uniunii Europene. Pentru articolele promoționale mici, literele (a) și (c) nu se aplică. () J0L150,20.5.2014,p.112.